சன் ரைசர்ஸ் ஸ்பின்னர்களை வைத்தே மிரட்டியது. இதைப் புரிந்து ஆரம்பத்தில் இருந்தே அமித் மிஸ்ராவுக்கு ஓவர் கொடுத்திருக்க வேண்டும். கொஞ்சம் லேட்தான் என்றாலும், மிஸ்ரா தான் ஒரு பிரமாதமான லெக் ஸ்பின்னர் என்பதை அந்த ஒற்றைப் பந்தில் நிரூபித்தார். லெக் ஸ்டம்ப் லைனில் பிட்ச்சான பந்து அலெக்ஸ் ஹேல்ஸ் உடம்பை முற்றிலுமாக கிராஸ் செய்து, ஆஃப் ஸ்டம்ப்பைத் தகர்த்தது. அற்புதமான டர்ன். அழகான ஸ்பின். இந்த டோர்னமென்ட்டின் சிறந்த பந்து. லெக் ஸ்பின்னர்களின் கனவு பந்து. டிபிக்கல் ஷேன் வார்ன் ஸ்டைல். ஆபத்தான ஹேல்ஸ் 45 ரன்களில் அவுட். டெல்லிக்கு ஒரு பிரேக்த்ரோ.